AKTIO ESSIIVA

Čále dáid cealkagiid aktio essiivan. Gávnnat ieš goabbá vearba galgá geavahuvvot, leat-vearba vai orrut-vearba.

Ovdamearka: Risten viežžá čázi. 🡪 *Risten lea čázi viežžame*.

Liná navdá ahte son vuoitá. 🡪 *Liná orru navdime ahte son vuoitá*.

1. Máret ja Iŋgá goarruba gávtti.
2. Doaktárat juhke gáfe, go lihkohisvuohta dáhpáhuvai.
3. Ánte fárre Supmii.
4. Áddjá muitalii fearániid go njunni vardigođii.
5. Issát diehtá juoidá dán áššis.
6. Soai Márehiin čájeheaba gussiide ođđa viesu.
7. Ovllá čuoiggai meahcis, go soabbi doddjui.
8. Veaidnu háliida vuolgit mielde.
9. Mánát lávlot geasselávlagiid.
10. Eahki duddjui reaga go Biera muitalii sutnje boazoságaid.